b'\n_START_ARTICLE_\nValentina Tolkunova\n_START_PARAGRAPH_\nValentina Vassiljevna Tolkunova (\xd0\x92\xd0\xb0\xd0\xbb\xd0\xb5\xd0\xbd\xd1\x82\xd0\xb8\xd0\xbd\xd0\xb0 \xd0\x92\xd0\xb0\xd1\x81\xd0\xb8\xd0\xbb\xd1\x8c\xd0\xb5\xd0\xb2\xd0\xbd\xd0\xb0 \xd0\xa2\xd0\xbe\xd0\xbb\xd0\xba\xd1\x83\xd0\xbd\xd0\xbe\xd0\xb2\xd0\xb0; 12. juuli 1946 Armavir \xe2\x80\x93 22. m\xc3\xa4rts 2010 Moskva) oli vene laulja.\n_START_SECTION_\nHaigus ja surm\n_START_PARAGRAPH_\n2009. augustis avastati lauljataril pahaloomuline ajukasvaja. P\xc3\xa4rast 16. veebruaril Valgevenes Mogiljovis toimunud kontserti viidi ta kiirabiga kohaliku haigla reanimatsiooniosakonda. Hiljem viidi ta \xc3\xbcle Botkini haiglasse._NEWLINE_22. m\xc3\xa4rtsil 2010 kell 6 hommikul langes ta koomasse ja suri._NEWLINE_H\xc3\xbcvastij\xc3\xa4tt lauljatariga toimus 24. m\xc3\xa4rtsil ja ta maeti Moskva Trojekurovi kalmistule._NEWLINE_Tolkunova surma puhul avaldasid kaastunnet Venemaa president Dmitri Medvedev ning Moskva ja kogu Venemaa patriarh Kirill.\n_START_SECTION_\nPereelu\n_START_PARAGRAPH_\nTolkunova oli abielus kaks korda. Tema esimene abikaasa oli helilooja ja orkestrijuht Juri Saulski, see abielu kestis 5 aastat._NEWLINE_1979. aastal abiellus lauljatar ajakirjaniku ja kirjaniku Juri Paporoviga, sellest abielust on poeg Nikolai._NEWLINE_Lauljatari vend Sergei Tolkunov on samuti laulja; ta esines koos \xc3\xb5ega kontsertidel.'